Irši (ciems)
Irši ir ciems Aizkraukles novada Iršu pagastā, pagasta centrs. Izvietojies pagasta ziemeļdaļā Iršupītes krastā pie autoceļa P79 38 km no novada centra Aizkraukles un 118 km no Rīgas. Iršos atrodas pagasta pārvalde, Pērses sākumskola, klubs, bibliotēka, feldšeru un vecmāšu punkts, pasta nodaļa, veikals, katoļu baznīca. Apdzīvotā vieta izveidojusies ap bijušās Iršu muižas (Hirschenhof) centru, līdz 1939. gadam bija Iršu vācu kolonijas centrs. 2. pasaules kara laikā ciems stipri izpostīts, vēlāk izaudzis kā padomju saimniecības Līdums centrālais ciemats.